CELEX: 32016D1634
Language: et
Date: 2016-08-30 00:00:00
Title: Poliitika- ja julgeolekukomitee otsus (ÜVJP) 2016/1634, 30. august 2016, Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi ametisse nimetamise kohta (EUBAM Libya/1/2016)

10.9.2016   
            
            
               ET
            
            
               Euroopa Liidu Teataja
            
            
               L 243/10
            
         POLIITIKA- JA JULGEOLEKUKOMITEE OTSUS (ÜVJP) 2016/1634,
   30. august 2016,
   Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi ametisse nimetamise kohta (EUBAM Libya/1/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 22. mai 2013. aasta otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), (1) eriti selle artikli 9 lõiget 1,
   ning arvestades järgmist:
   
               (1)
            
            
               Otsuse 2013/233/ÜVJP artikli 9 lõike 1 kohaselt on poliitika- ja julgeolekukomitee (PJK) volitatud tegema kooskõlas aluslepingu artikliga 38 Liibüas läbiviidava Euroopa Liidu integreeritud piirihalduse abimissiooni (EUBAM Libya) poliitiliseks kontrolliks ja strateegiliseks juhtimiseks asjakohaseid otsuseid, sealhulgas missiooni juhi ametisse nimetamise kohta.
            
         
               (2)
            
            
               PJK võttis 24. mail 2013 vastu otsuse EUBAM Libya/1/2013, (2) millega Antti Juhani HARTIKAINEN nimetati missiooni EUBAM Libya juhiks ajavahemikuks 22. maist 2013 kuni 21. maini 2014.
            
         
               (3)
            
            
               PJK võttis 30. aprillil 2014 vastu otsuse EUBAM Libya/3/2014, (3) millega pikendatakse missiooni EUBAM Libya juhi Antti Juhani HARTIKAINENI volitusi kuni 21. maini 2015.
            
         
               (4)
            
            
               Nõukogu võttis 18. juulil 2016 vastu otsuse (ÜVJP) 2016/1339, (4) millega muudetakse otsust 2013/233/ÜVJP ja pikendatakse selle kehtivust 21. augustini 2017.
            
         
               (5)
            
            
               16. augustil 2016 tegi liidu välisasjade ja julgeolekupoliitika kõrge esindaja ettepaneku nimetada Vincenzo TAGLIAFERRI abimissiooni EUBAM Libya juhiks alates 1. septembrist 2016,
            
         ON VASTU VÕTNUD KÄESOLEVA OTSUSE:
   Artikkel 1
   Vincenzo TAGLIAFERRI nimetatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhiks alates 1. septembrist 2016 kuni 21. augustini 2017.
   Artikkel 2
   Käesolev otsus jõustub selle vastuvõtmise päeval.
   
      Brüssel, 30. august 2016
      
         
            Poliitika- ja julgeolekukomitee nimel
         
         
            esimees
         
         W. STEVENS
      
   
   
      (1)  ELT L 138, 24.5.2013, lk 15.
   
      (2)  Poliitika- ja julgeolekukomitee 24. mai 2013. aasta otsus 2013/254/ÜVJP Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi ametisse nimetamise kohta (EUBAM Libya/1/2013) (ELT L 147, 1.6.2013, lk 13).
   
      (3)  Poliitika- ja julgeolekukomitee 30. aprilli 2014. aasta otsus 2014/258/ÜVJP, millega pikendatakse Liibüas läbi viidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/3/2014) (ELT L 136, 9.5.2014, lk 25).
   
      (4)  Nõukogu, 4. augusti 2016. aasta otsus (ÜVJP) 2016/1339, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), ja pikendatakse selle kehtivust (ELT L 212, 5.8.2016, lk 111).